上古之什补亡训传十三章 上古
唐·顾况

遐哉上古，生弃与柱。句龙是生，乃有甫田。惟彼甫田，有万斯年。开利之源，无乃塞源。一廛亦官，百廛亦官。啬夫孔艰，浸兮暵兮，申有螽兮。惟馨祀是患，岂止馁与寒。啬夫咨咨，䅎盛苗衰。耕之耰之，袯襫锄犁。手胼足胝，水之蛭螾。吮喋我肌，我姑自思。胡不奋飞，东人利百。西人利百，有匪我心。胡为不易，河水活活。万人逐末，俾尔之愉悦兮。左车有庆，万人犹病。曷可去之，于党孔盛。敏尔之生，胡为波迸。左车有赫，万人毒螫。曷可去之，于党孔硕。敏尔之生，胡为草戚。筑城登登，于以作固。咨尔寺兮，发郊外冢墓。死而无知，犹或不可。若其有知，惟上帝是愬。筑城奕奕，于以固敌。咨尔寺兮，发郊外冢甓。死而无知，犹或不可。若其有知，惟上帝是谪。持斧持斧，无剪我松柏兮。柏下之土，藏吾亲之体魄兮。十月之郊，群木肇生。阳潜地中，舒达句萌。曀其蔚兮，不可以游息。乃熂蒺藜，乃夷荆棘。乃繇彼曲直，匠氏度思。登斧以时，泽梁蓁蓁。无或夭枝，有巨根蒂。生混茫际，呼吸群籁。万人挥斤，坎坎有厉。陆迁水济，百力殚弊。审方面势，姑博其制。作为公室，公室既成。禦燥湿风日，栋之斯厚。榱之斯密，如翼于飞。如鳞栉比，缭以周墉。墄以崇阶，俯而望之。矗与云齐，啸玞珷玞。藻井旋题，丹素之燝兮。椒挂之馥兮，高阁高阁。珠缀结络，金铺烂若。不集于鸟雀，绘事告毕。宾筵秩秩，乃命旨酒琴瑟。琴瑟在堂，莫不静谧。周环掩辟，仰不漏日。冬日严凝，言纳其阳。和风载升，夏日郁蒸。言用于阴，凉封飒兴。有匪君子，自贤不已。乃梦乘舟，乃梦乘车。梦人占之，更爽其居。炎炎则移，皎皎则亏。木实之繁兮，明年息枝。爰处若思，胡宁不尔思。燕燕于巢，缀葺维戊。甲兮乙兮，不宜有谬。飞龙在天，云掩于斗。曷日于雨，乃曰庚午。彼日之差，亦孔斯丑。昔在羲和，湎淫不修。我筮我龟，莫我告繇。胤乃征之，彝伦九畴。君子授律，是祃是禷。三五不备，罔克攸遂。惠此蒸人，毋废尔事。尔莫我从，维来者是冀。苏方之赤，在胡之舶。其利乃博，我土旷兮。我居阗兮，我衣不白兮。朱紫烂兮，传瑞晔兮，相唐虞之维百兮。陵霜之华，我心忧嗟。阴之胜矣，而阳不加。坱轧陶钧，乃帝乃神。乃舒乃屯，烈烈严秋。熙熙阳春，职生有伦。今华发非其辰，辰属东方之仁。遐想三五，黄帝登云。尧年百馀，二仪分位。六气不渝，二景如璧，五星如珠。陵霜之华兮，何不妄敷。囝生闽方，闽吏得之。乃绝其阳，为臧为获。致金满屋，为髡为钳。如视草木，天道无知。我罹其毒，神道无知。彼受其福，郎罢别囝。吾悔生汝，及汝既生。人劝不举，不从人言。果获是苦，囝别郎罢。心催血下，隔地绝天。及至黄泉，不得在郎罢前。我行自东，山海其空。旅棘有丛，我行自西。垒与云齐，雨雪凄凄。我行自南，烈火满林。日中无禽，雾雨淫淫。我行自北，烛龙寡色，何枉不直。我忧京京，何道不行兮？采采者蜡，于泉谷兮。煌煌中堂，烈华烛兮。新歌善舞，弦柱促兮。荒岩之人，自取其毒兮。